Lubānas pagasts
Lubānas pagasts bija viena no Madonas apriņķa (līdz 1924. gadam Cēsu apriņķa) pašvaldībām tā dienvidaustrumos, Aiviekstes abos krastos. Robežojās ar Madonas apriņķa Meirānu, Cesvaines, Dzelzavas un Jaungulbenes pagastiem, Abrenes apriņķa Rugāju un Bērzpils pagastiem, kā arī Rēzeknes apriņķa Gaigalavas un Varakļānu pagastiem. Pagasta valde atradās Lubānā.